नरेश मेहता भारतीय अस्मिता और सांस्‍कृतिक संपन्‍नता के कवि हैं । हमारे दर्शन, धर्म, संस्‍कृति आदि ने आत्‍मबोध और चेतना की उर्ध्‍वता के शिखरों को सदैव स्‍पर्श किया है । उनके काव्‍य की जमीन समसामयिक स्थितियों को गहरा स्‍पर्श देती हुई शाश्‍वत् जीवनमूल्‍यों को तलाशने में प्रज्ञा-शिखर की सदियों का प्रत्‍यय बन गई हैं, उसमें युग संदर्भों के अनुकूल जीवन सत्‍य की पकड़, उर्ध्‍वगामी चेतना और अमानवीय हालातों से टकराने की ताकत है।इसी कारण उनके काव्‍य में भारतीय सांस्‍कृतिक चेतना के विविध घटक यथारूप अभिव्‍यक्ति पाते हैं।